CELEX: 32020D0795
Language: et
Date: 2020-06-16 00:00:00
Title: Nõukogu otsus (ÜVJP) 2020/795, 16. juuni 2020, millega muudetakse otsust (ÜVJP) 2017/809 massihävitusrelvade ja nende kandevahendite leviku tõkestamist käsitleva ÜRO Julgeolekunõukogu resolutsiooni 1540 (2004) rakendamise toetamiseks

17.6.2020   
               
               
                  ET
               
               
                  Euroopa Liidu Teataja
               
               
                  L 193/14
               
            
         NÕUKOGU OTSUS (ÜVJP) 2020/795,
         16. juuni 2020,
         millega muudetakse otsust (ÜVJP) 2017/809 massihävitusrelvade ja nende kandevahendite leviku tõkestamist käsitleva ÜRO Julgeolekunõukogu resolutsiooni 1540 (2004) rakendamise toetamiseks
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 11. mail 2017 vastu otsuse (ÜVJP) 2017/809, (1) millega kehtestatakse nimetatud otsuse artiklis 1 osutatud projektide rakendamise perioodiks 36 kuud alates otsuse artikli 3 lõikes 3 osutatud rahastamislepingu sõlmimise päevast.
                  
               
                     (2)
                  
                  
                     Rahastamisleping sõlmiti ÜRO desarmeerimisküsimuste bürooga (UNODA) 10. augustil 2017 ning see kaotab kehtivuse 10. augustil 2020.
                  
               
                     (3)
                  
                  
                     UNODA, kes vastutab otsuse (ÜVJP) 2017/809 artiklis 1 osutatud projektide tehnilise rakendamise eest, taotles 19. märtsil 2020 nimetatud otsuse rakendamisperioodi pikendamist 12 kuu võrra. Taotletud pikendamine lubaks UNODA-l jätkata abi andmist ÜRO Julgeolekunõukogu resolutsiooni 1540 (2004) rakendavatele ÜRO liikmesriikidele, toetada jätkuvalt käimasolevat põhjalikku läbivaatamist, jätkata ÜRO Julgeolekunõukogu resolutsiooni 1540 (2004) alusel loodud komitee abistamist kuni selle praeguste volituste lõppemiseni 25. aprillil 2021 ning leevendada COVID-19 pandeemia tõttu ellu viimata projektidest tingitud kahju.
                  
               
                     (4)
                  
                  
                     Otsuse (ÜVJP) 2017/809 artiklis 1 osutatud projekte saab jätkata ilma finantsmõjuta kuni 10. augustini 2021.
                  
               
                     (5)
                  
                  
                     Otsust (ÜVJP) 2017/809 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (ÜVJP) 2017/809 artikli 5 lõige 2 asendatakse järgmisega:
            
               
                  „2.   Otsus kaotab kehtivuse 10. augustil 2021.“
               
            
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 16. juuni 2020
            
               
                  Nõukogu nimel
               
               
                  eesistuja
               
               A. METELKO-ZGOMBIĆ
            
         
         
            (1)  Nõukogu 11. mai 2017. aasta otsus (ÜVJP) 2017/809 massihävitusrelvade ja nende kandevahendite leviku tõkestamist käsitleva ÜRO Julgeolekunõukogu resolutsiooni 1540 (2004) rakendamise toetamiseks (ELT L 121, 12.5.2017, lk 39).